Návrh Komuniké

Vláda Slovenskej republiky na svojom zasadnutí prerokovala a schválila návrh Legislatívny zámer zákona o zodpovednosti za škodu spôsobenú pri výkone verejnej moci rozhodnutím alebo nesprávnym úradným postupom.
	
	Predmetom legislatívneho zámeru je vypracovanie novej právnej úpravy zodpovednosti za škodu spôsobenú vydaním nezákonného rozhodnutia orgánmi verejnej moci alebo ich nesprávnym úradným postupom. Zakotví sa zodpovednosť nielen orgánov štátu, ale i orgánov samosprávy pri výkone samosprávnych funkcií. Náhrada škody sa okrem náhrady majetkovej ujmy rozšíri i na náhradu ujmy morálnej – nemajetkovej.